Turneringen er en utslagsturnering hvor lagene settes opp parvis mot hverandre etter loddtrekning. Hvem som får hjemmebane avgjøres også gjennom loddtrekningen. Uavgjorte kamper går til omkamp, på banen til det laget som hadde bortekamp i første møte. Ender også omkampen med uavgjort, avgjøres videre avansement gjennom ekstraomganger og eventuelt straffekonkurranse.